रात घड़ी में अलार्म लगा कर सोया था और सुबह चार बजे ही उठ कर निकल आया था कि चार बजे से अंग्रेज़ी के बोर्ड काले करेंगे और तब तक ज़ारी रखेंगे जब तक पुलीस आ न पकड़े. शाम का खाना नहीं खाया क्योंकि सुबह चार बजे उठना था. अलार्म तो नहीं बजा लेकिन करीब दो बजे सोने पर भी पौंने चार बजे मेरी नींद खुल गयी. चाय वाय पीते बारह बज गये थे, फिर राम सहाय को कुछ चिट्ठियाँ लिखनी थीं. दो बजे के बाद नींद आयी थी. मैंने राम सहाय को जगा लिया, और सब लोग सो रहे थे. मैंने उठाया भी नहीं क्योंकि हम दोनो को ही जाना था. जोशी ने कहा था कि हमारे साथ जाने को चार आदमी और आयेंगे पर कोई आया नहीं.